text: Gærdej og venskab står på skoleskemaet i Toftlund
  13 august 2014 kl. 14.08
  Den nye skolereform byder som noget nyt på lektiecafe og faglig fordybelse. Det gælder også på Toftlund Distriktsskole, hvor eleverne i dag for første gang var i lektiecafe.
  For eleverne på mellemtrinnet betyder den nye lektiecafe ikke kun ekstra hjælp til matematikopgaverne. Eleverne fik i dag også mulighed for at lave gærdej og eksperimentere med forskellige former for brød.
  Lektiecafeen byder også på rollespil og øvelser i, at blive gode venner. De ekstra timer er nemlig en god mulighed for at tage konkrete situationer op fra frikvarteret.
  På den første dag mødte 82 ud af 121 eleverne op til lektiecafeen og de fleste elever var vældig glade for det nye initiativ.
  